མཚོ་བོད་མཐོ་སྒང་གི་བྲག་བརྐོས་རིག་གནས་ཕུན་སུམ་ཚོགས་པས་དེས་ས་མཐོའི་མི་རྣམས་ཀྱི་ཐོན་སྐྱེད་འཚོ་བའི་ཕྱོགས་མང་པོ་མཚོན་བཞིན་ཡོད་ལ་ལོ་རྒྱུས་ཧ་ཅང་རིང་བ་མ་ཟད།མཐོ་སྒང་ཕུ་མདའ་ཀུན་དང་རི་ཀླུང་ཡོངས་ལ་ཁྱབ་པས་རྒྱལ་ཁབ་ཕྱི་ནང་གི་ཆེད་མཁས་པས་མཚོ་བོད་མཐོ་སྒང་ནི་གྱང་གིས་མ་བསྐོར་བའི་བྲག་བརྐོས་རིག་གནས་ཀྱི་བཤམས་མཛོད་ཁང་ཞིག་རེད་ཅེས་ཤོད་བཞིན་ཡོད་པ་ལྟར།མཚོ་བོད་མཐོ་སྒང་གི་ཡུལ་ལུང་གང་འདྲ་ཞིག་ཏུ་བསྐྱོད་རུང་ཧ་ལམ་བྲག་བརྐོས་རིག་གནས་ཀྱི་སྣང་ཚུལ་གྱིས་མ་ཁྱབ་པ་མེད་པས།ས་མཐོའི་སྐྱེ་བོ་རྣམས་ནི་བྲག་བརྐོས་རིག་གནས་ཀྱི་བཤམས་མཛོད་ཁང་ཞིག་ཏུ་གནས་པ་དང་གཉིས་སུ་མ་མཆིས།